El circuit RunCáncer arriba de nou a Llíria
09 de setembre de 2022

El Circuit RunCáncer València 2022 tindrà una nova parada a Llíria el pròxim 18 de setembre. La capital del Camp de Túria celebrarà en esta jornada una marxa no competitiva de 4 quilòmetres que eixirà de la plaça Major a les 18.00 hores. Esta cita solidària està organitzada per la Junta Local de l'Associació Espanyola Contra el Càncer (AECC) amb la col·laboració de l'Ajuntament de la localitat.

Les inscripcions per a participar, amb un donatiu de 4 euros, es poden realitzar forma en línia en www.runcancer.com o de manera presencial través de la Junta Local. A més, els dorsals es podran obtindre en la mateixa zona d'eixida fins a 30 minuts abans de l'inici de la marxa. També es poden adquirir samarretes del circuit al preu de 6 euros.

D'esta manera, la cita “Llíria Contra el Càncer”, que se celebra en el marc de les festes de Sant Miquel, tornarà a reunir, en una edició més, solidaritat i esport, per a recaptar fons que es destinaran al finançament de projectes d'investigació contra la malaltia.